Si Palui: Asa Handak Pulang
BUHAN Palui, Sarawin, Tulamak wan kakawanan nang lain nang sagang wan nang rancak takumpulan di pos ronda, kalo ada saruan pangantenan
BUHAN Palui, Sarawin, Tulamak wan kakawanan nang lain nang sagang wan nang rancak takumpulan di pos ronda, kalo ada saruan pangantenan pasti buhannya tulakkan pasti baimbaian. Tapi, Tulamak pang urangnya nang biasanya nangkatuj bakiyauan mambawai kakawannya tulak baimbaian ka saruan panganten.
Karna sasuai aja lawan ngaran Tulamak urangnya mun mandangar saruan panganten laju pada trak mendatangi. Karna nang ngarannya mandatangi saruan panganten kawa dipastiakan cagar nyaman liur wan gizinya kawa dipastiakan jua pasti sehat dari nang biasa dimakan di rumah. Imbah ngitu gratis pulang.
Akhir-akhir ini buhan kakawanan Palui malihat ada nang aneh wan parangai si Palui dalam babarapa kali mendatangi saruan panganten, tautama dari panglihatan si Tulamak. Tulamak urangnya tamasuk kalumpok pamarhati jua, inya tamasuk urang nang peka jua kalo ujar wayah ini.
Karna kabiasaan urang imbah handak bulikan pasti urang basalaman wan kadua mempelai. Tapi Palui satiap kali imbah basalaman pasti babanyuan matanya kaya urang habis menangis. Tapi kada manangis sasiganan pang.
Malihat Palui nang pina rancak takaluar banyu mata imbah satiap kali tuntung basalaman wan penganten, sakalinya maulah Tulamak panasaran handak tahu kanapa garang mata Palui babanyuan. Lalu batakunai Tulamak wan si Palui, “kenapa garang ikam satiap imbah basalaman wan panganten kulihat pasti mata ikam babanyuan?”
Lalu Palui manyahuti, “tahulah ikam maka kanapa maulah aku takaluar banyu mata imbah satiap imbah basalaman wan panganten?”
Sababnyakarnaakusatiap kali maitihi panganten nang batatai pasti aku taingat dua puluh tahun nang lalu aku basanding wan mamanya si Diang, biniku rasanya kaya panganten nang aku salami tadi.
Lalu, ujar Palui,aku tapikir nang kaya apa aku sakiranya kawa mengulang basanding pulang nang kaya panganten nang aku salami tadi. Asanya aku handak pulang. Wan kaya apa caranya aku bapadah wan mamanya Diang di rumah.
“Mun kaya itu tasalah am, wan cagar takalahi am ikam Lui ai lawan mamanya Diang di rumah,” ujar Tulamak sambil takurihing mandangar liur Palui nang masih baik nitu. Dalam hati Tulamak sama ja kita, Lui ai. (su)
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn